Erik XII od Švedske
Erik rođen kao Erik Magnusson  (?, 1339.- ?, 20. jun 1359.), bio je 
kratkotrajni švedski kralj od 1356. do 1359. koji je umro mlad sa svega dvadeset godina 
najvjerojatnije od kuge.

Biografija

Erik je rođen kao najstariji sin kralja Magnusa IV (Magnus Eriksson), otac ga je 1344. kad je jedva navršio 
četiri godine proglasio -  švedskim prijestolonasljednikom, najvjerojatnije da zaobiđe i tako izigra kasniji obavezni izbor na 
Dijeti.

Njegov otac navukao je na sebe bijes švedskog plemstva povećanjem poreza i novim zakonodavstvom 1350. kojim je smanjio ekonomsku moć crkve i zemljišne aristokracije.

Erik se tad pojavio kao lider opozicije, pomagane od danskog kralja Valdemara IV i pape Inocenta VI. U to vrijeme se 1356. oženio sa Beatrix od Wittelsbach-Brandenburga kćerkom cara Svetog Rimskog Carstva Ludwiga IV.

Erik se otvoreno pobunio protiv oca i proglasio sebe kraljem 1356., nakon izmirenja s ocem, ovaj mu je dao pola kraljevstva da upravlja njime. Erik je iznenada umro 1359., nedugo nakon njega umrla je i njegova žena u visokom strupnju trudnoće, 
dok su liječnici uzalud pokušali spasiti dijete carskim rezom.

Po onodobnim glasinama oboje se ubijeni po nalogu Erikove majke - Blanche, ali je najvjerojatnije da su pomrli obolivši od 
kuge.

Izvori

Vanjske veze 

 Erik Magnusson na portalu Historiska Personer  

Švedski vladari